Motî:fel - Wikipedia

# Motî:fel

### Èn årtike di Wikipedia.

fel, fele [addj.] 1. foirt bon, foirt boune. C' esteut on fel ovrî. Nos vnans d' la piede on fel soçon. F. bon(ne), excellent, remarquable. 2. mwais (mwaijhe), metchant. Ni t' feye nén a lu, saiss, c' est on fel. 3. ki va rade. Les moxhes al låme, k' estént si feles Po ragregnî dins les tchetoeres, N' ont pont yeu d' fleurs po fé leu låme, Les maltons ont fwin dispu mwints djoûs ! (L. Mahin). F. rapide, diligent(e), prompt(e), empressé(e). | felmint [adv.] d' ene fele manire. La èn ovraedje felmint bén fwait (R. Hostin). Mes accions Nestlé et IBM avént gritchî felmint lanawaire (L. Mahin). rl a: pår, mo, dialdimint. F. diantrement, fameusement, terriblement, promptement, rapidement. | felesse [f.n.] cwålité (u dfåt) di çou k' est fel, do ci (del cene) k' est fel(e). Dispoy des djoûs, i ploût, i ploût; les nouwêyes vont avou felesse (L. Faes). F. rapidité, prompitude, agilité.

Prin del pådje «http://wa.wikipedia.org../../../f/e/l/Mot%C3%AE%7Efel.html»

##### Views

- Årtike
- Copene
- Modêye d' asteure

##### Cweri